
* 
* 
* 
* 
* 
* 
* 
* 
* 
* 

Je li zabranjeno da žena pokazuje svoje ukrase ?




Je li zabranjeno da žena pokazuje svoje ukrase ?
================================================

 

Svevišnji Allah rekao je: “Reci vjernicima neka obore poglede svoje i neka vode brigu o stidnim mjestima svojim; to im je bolje, jer Allah, uistinu, zna ono što oni rade. A reci vjernicama neka obore poglede svoje i neka vode brigu o stidnim mjestima svojim; i neka ne dozvole da se od ukrasa njihovih vidi išta osim onoga što je ionako spoljašnje ( … ) I neka ne udaraju nogama svojim da bi se čuo zveket nakita njihova koji pokrivaju. l svi se Allahu pokajte, o vjernici, da biste postigli ono što želite.” (EnNur, 30, 31) Tu je i sljedeći ajet: “U kućama svojim boravite i ljepotu svoju, kao u davno pagansko doba, ne pokazujte.” (El-Ahzab, 33) Ebu Hurejra, radijallahu anhu, prenosi da je Resulullah, sallallahu alejhi ve sellem rekao: ‘Dvije kategorije stanovnika Džehennema nisam vidio: muškarce koji tuku narod bičevima poput kravljih repova, i žene pokrivene a otkritvene, koje su skrenule s Pravog puta i drujge navode na stranputicu, a njihove glave slične su grbama borasanskih deva. Neće one nikad ući u džennet, niti će osjetiti njiegov miris koji se osjeti na neopisivo velikoj udaljenosti. ” Ebu Uzejna es-Sadefi, radijallahu anhu, prenosi sljedeći hadis: “Najbolje žene jesu one koje volite, koje vam rađaju decu, koje su prijatne i saosjećajane, ako se boje Allaha. A najgore žene jesu one koje su razgolićene i uobražene – one su licemjerke. U Džennet će ući veoma malo žena. ”


Propisi u vezi s poglavljem


Prvo, cijelo tijelo žene je avret, te joj nije dopušteno pokazati svoju ljepotu i ukrase, osim onoga što je Šerijat izuzeo – lice i šake, a oko čega, opet, postoji razilaženje među islamskim učenjacima. Smatram da se lice i šake izuzimaju, na osnovu Esminog, radijallahu anha, predanja, ali uz napomenu da je pokrivanje cijelog tijela oblik poželjne predostrožnosti, da je vrednije i draže Allahu.  Eš-Ševkani je u djelu Ne;Jul-evtar, 6/244, zapisao sljedeće: ” … dakle, žena može pokazati lice i šake kada je to neophodno, prilikom trgovine i svjedočenja i sl., i to se izuzima iz zabrane. Evo ovako kažemo, ali ipak postoji hadis koji seže do Vjerovjesnika, sallallahu alejhi ve sellem, a u kojem se kur'anski ajet koji govori o pokrivanju žene drukčije tumači … ”


Drugo, zabranjeno je da žena oblači prozirnu i tijesnu odjeću, pa da bude odjevena a ustvari gola; ne smije, dakle, isticati dijelove svog tijela i obline. Treba obući debelu i široku odjeću koja će pokriti njeno tijelo ne oslikavajući obline.


Treće, navedeno Ebu Hurejrino, radijallahu anhu, predanje velika je prijetnja razgolićenim ženama, a posebno manekenkama. Molim Milostivog Allaha da nas sačuva smutnje i zla koje donosi razgolićavanje i razgolićene žene.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


